Panorpa communis

Panorpa communis Mecoptera ordenako intsektua da, Panorpidae familiakoa. Mekopteroei eskorpioi-euli esaten zaie hizkuntza askotan abdomenaren amaieran duen kakoarengatik, hala ere gizakiarentzako arriskugabeak dira.

 Deskribapena 
Erraz ezagutzen den intsektua da. 1,8-2 cm-ko luzera du eta hego zabalera 2,5-3 cm-koa da. Buruaren aurrealdean tropa itxurako luzapen bat du eta muturrean ditu barailak. Intsektua luzea da eta abdomenaren amaieran emeak punta du eta arrak eskorpioiaren isatsa gogorarazten duen kako bat, bien arteko kopulari eusteko balio diotenak.

Hegalak zainez osatuak ditu eta "gela" beltzak izaten ditu ausaz barreiatuta.

 Habitata eta elikadura 
Baso hostozabal hezeetan aurkitzen dira, errekastoek ertzetan. Lorategietan ere aurkitzen dira.

Hildako intsektuak jaten dituzte, batzuetan landare-zorri biziak ere bai, landare izerditatik edo amaraunetatik hartzen dituztenak.

Hegal garatuak badituzte ere ez dira normalean hegan ikusten. 

 Bizi zikloa 
Metamorfosi konplexua osatzen du (holometaboloa) eta urtean belaunaldi bakarra izaten du.

Helduak maiatza eta iraila artean ikusten dira. 10-20 arrautza jarten dituzte lurrean. Handik  beldarrak jaiotzen dira, hiru hanka pare eta abdomenean 8 propodio dituztenak. Orbeletan sarraskijale ibiltzen dira eta lurrean egindako zulo batean pupa eratzen dute.

 Iruditegia 

 Erreferentziak 

 Kanpo estekak 

Kategoria:Mecoptera
Kategoria:Euskal Herriko intsektuak
Kategoria:Lineok deskribatutako taxonak